Bahrs diskusjonsinnlegg fikk stor oppmerksomhet og tilsvarende kritikk. Brandt konstaterer i sine erindringer at Bahr stjal showet, men at han til gjengjeld fikk all den kritikken som var ment for ham selv. Herbert Wehner kalte det for «'bahre' tull» («bahrer» Unsinn). Brandt stilte seg noe kritisk til formelen, da den kunne misforstås dithen at de tenkte seg en forvandling i retning av det kommunistiske system, og det var ikke meningen. Forvandlingen skulle skje på motsatt side.